Zik, leqbayel, ẓẓaḍen isufar-nsen s tissirt iteddun s waman (am temẓin, irden....rtg) imi ur sɛin ara ttawilat niḍen. Tisyar-agi i ssexdamen yimdanen-a, teddunt s waman . Tuget seg-sent, zgant-d deg yiɣezran d yisaffen, xeddmen-asent tiregwa n waman ara yeddun ɣef yireyyacen n tessirt s-yin ɣer-s, tissirt ad teẓẓeḍ ayen ara s-nerr deg yisufar yemgaraden. Akken daɣen, nezmer ad-d nesserwes tamsefrut-agi ɣer tmes, imi ula d nettat txeddem ur tɛeggu t-tess ur trewwu sɛant yiwen n temlilt. Deg temseɛreqt-agi, yella wassaɣ "amudir d urmuddir" maca amuddir ur d-iban ara akken iwata deg tenfalit-agi, ɣef waya awal i d-yessegzayen tanfallit-agi d awalen i d yemmalen tigawt « Ixeddem – itett »,ma d tiririt-ines d armuddir imi times d tissirt ur sɛint ara deg snat yid-sent rruh.